霍鍈

霍鍈  ， 字中明 ， 別號韻衢 ， 山西大同府朔州馬邑縣民籍 ， 父朝重 ， 號南峯 ， 有四子 ： 錄 、 錢 、 鑛 、 鍈 。 霍鍈中萬曆癸卯科山西鄉試舉人 ， 四十四年丙辰科進士 ， 初授任丘縣知縣 ， 升江西道監察御史 ， 出按甘肅 ， 奉敕監督學政 。 魏忠賢用事 ， 以忤其意削職歸裏 ， 隱居洪濤山 ， 自號洪濤山人 。 崇禎嗣位 ， 起補廣東道御史 。 崇禎元年八月 ， 提督北直隸學政 ， 升順天府府丞 ， 擢通政使司右通政 ， 崇禎五年壬申 （ 1632 ） 卒於官 ， 得年五十有三 。 元配陸氏 ， 四子 ： 鍾芳 、 毓芳 、 瑤芳 、 漱芳 。 孫霍之琯 ， 順治進士 。